
. . “i. w n oa OAY Sy 
Bicefalie politică Sny 


În panorama vieții noastre politice sa ivit săptămâna trecută un 
nou monstru. Pe grumazii partidului național, ca prin minune, fără 
niciun congres după cum ni se promitea, aşa din senin ne-am trezit 
că Sau lipit două capete deodată. DI Nicolae Iorga, surprinzător şi 
intempestiv cum e totdeauna, întro bună dimineață, cu dela sine fir- 
man, sa proclamat şef al partidului, binevoind în aceeaş vreme să-l 
„ia alături“ şi pe dl luliu Maniu. Fostul singur-șef al fostului partid 
național a înghiţit în sec, a dat din cap cu amărăciune, și a primit 
teribila soluţie, neputând să facă altceva, dat fiind temperamentul d-sale 
binecunoscut. 

Partidul naţional are deci doi şefi în aceeaş vreme. 

Până acum, la panoramă, eram obicinuiți să vedem doar viței 
cu două capete. Acum avem şi partide cu două capete. Intâmplarea 
aceasta, fireşte că se poate întrebuința ca subiect de glumă. Nici nu 
mă îndoiesc, că revistele umoristice își vor scoate din ea, ca dintr'o 
fântână veselă, toate gimbuşlucurile de ocazie, spre mai marea 
petrecanie a bunilor cetitori. E şi de râs, n'avem ce zice. Un conglo- 
merat de elemente disparate, cum e partidul naţional, o oaste de 
strânsură atât de pestriță, numai de această dualitate în şefie mai 
avea nevoie, pentru a se discredita complet în fața lumii serioase. 

Doi şefi? De ce nu? Dar pentruce nu patru? 

Realitatea e, că partidul naţional e alcătuit din patru elemente 
de bază. Primul ee vechiul aşa zis partid naţional, care se închina dlui 
Iuliu Maniu. A! doilea e clientela răposatului Tache Ionescu, plus 
unii dintre urmaşii lui Nicolae Filipescu. Al treilea e di Nicolae 
lorga şi al patrulea dl Constantin Argetoyanu. Nici un crez politic 
special nu i-a unit pe toți aceştia într'o singură tabără. Nici o lozincă 
comună nu i-a adunat din bătaia celor patru vânturi. Regionaliști ş 

centralişti înverşunaţi, democrați avansați şi reacţionari înveterați, 
oameni de omenie câţi vor îi şi speculanți urâcioși, toți şi-au dat 
mâna călăuziți de o singură țintă: — puterea. Altă trăsătură comună 
nu au avut. Numai această aventură i-a putut prididi de pe unde îi 
condamnase viața noastră publică să se înfunde. 

Atâta vreme cât au bătut marginile singuratici, ducând luptă de 


guerillă, cum sar zice pe partea proprie, treburile le-au mers cu mai | 


multă ușurință. Fiecare grupare în parte îşi avea conquistadorul re- 


cunoscut, care nu putea fi contestat de nimeni. Astăzi situațiunea e > 


însă mai grea. Inmulțindu-se, trebuiau să se organizeze, cel.puţin de 
ochii lumii, pentru a da impresia unei armate serioase, care inspiră 
respect. Trebuia proclamat un împărat, și trebuia dată o Constituţie. 

Intrun stat civilizat, actul acesta se petrece după anumite norme 
bine stabilite, care garantează soliditatea lui. La partidul naţional, 
printr'o înțelegere tainică, de teama scandalului probabil, sau printr'o 
revoluție de palat, di Nicolae lorga, ca un bazileu din istoria bizan- 
tină pe care o cunoaște, fără să convoace pe strategii mai mici sau 
mai mari, a întins mâna după coroană și şi-a înfipt o pe cap. A avut 
grija să-l asocieze la guvernare și pe di Iuliu Maniu, la luat alături 
după cum zice d-sa, pentru a putea trece pest: primele greutăţi, — dar 
ce se va întâmpla mâine? i 

Cum spuneam, partidul național are patru feliuri de oameni în 
rândurile lui. D! Constantin Argetoyanu, care imediat după ce s'a în- 
deplinit formalitatea proclamării şefilor ţine foarte mult să se scrie la 
gazeta dsale Cuvântul, că dsa este adevăratul „autor“ al fuziunii, 
„ dsa ce se va face? Și ce va deveni di Grigore N. Filipescu, anima- 
torul de până ieri al partidului naţional? Nu ar fi bine oare, ca și 
dnealor să se proclame șefi? Să fie încalte patru. Tot e mai bine de- 
cât doi. 
+4 y Să fie patru, sau să fie şase. Nouă, la urma urmelor, ne e indi- 
ferent. Aceşti șefi vor prezenta ei însă vrun program, în temeiul căruia 
să poată ţara să stea de vorbă cu ei? Afară de binecunoscutul pro- 
gram al venirii la guvern, pe ce ideologie se întemeiază dnii lorga- 
Maniu în frăţia lor politică? Dl Nicolae lorga, la clubul partidului, 
impresionist cum e, s'a speriat de prezenţa diui Mihail Cantacuzino şi 
de chipurile bătrânilor boieri de pe pereţi, şi a mărturisit idei vechi 
de-ale dsale, cari, aşa cum le înțelegem noi, par a îi mai mult decât 
conservatoare.. Di luliu Maniu, în schimb, prin.scrisoarea ce-i adre- 
sează dlui Nicolae lorga, dupăce acesta s'a autoproclamat şef, repetă 
uzatele sale fraze democratice. Aceste cuvinte de ocazie, de sigur că 
înseamnă nimic. Dar, aceea ce se chiamă partid naţional, organizația 
care își strigă prin gazete existenţa, are vr'o preciziune în suflet? Are 
vro coheziune pe temei de ideal politic? 

Şi mai e apoi o problemă destul de gravă. Noi îl cunoaştem 
bine şi pe dl Nicolae lorga şi îl ştim cu amănunțimi și pe dl [uliu 
Maniu. Împerecherea lor se întemeiază pe rezerve mentale, care îşi vor 
face drum în clipa când ei vor crede de cuviinţă. Ne dăm bine seama 
de constanţa şi seriozitatea politică a celui dintâi şi de persistența dosnică 

a acelui de al doilea. Nu cumva dualismul lor e menit să ducă la o reîn- 
viere a regionalismului acut? Nu cumva dl Nicolae lorga, de dragul unor 
chimere și măriri deșarte, va lăsa frâu liber reconstituirii ardelenis- 
mului vaidesc? DI Niculae lorga e în stare. Ca să-şi păstreze biata 
şefie atât de greu câştigată, e capabil să renunțe politiceşte la Ardeal, 
căci noine aducem aminte de zilele Federaţiei, când dsa găsea accente 
de entuziasm pentru ideile regionaliste. lar dl luliu Maniu, după cât 
îl cunoaştem, are fariseismul necesar pentru a putea suporta calami- 
tatea momentului, ca mai târziu să se retranșeze după cine știe ce 
nouă formă a unui Consiliu dirigent oarecare. Altfel ce rost ar avea 
această relativ uşoară conciliere alor două ambiţiuni surde? 

Intrebarea aceasta trebuie să ne-o punem, cu tot elementul de 
comedie pe care ni-l ofere spectacolul de ultima oră al noului partid 
național. Nimănui nu-i trece prin cap, că acest partid, cu această com- 
poziţie, să poată ajunge vr'odată în situațiunea de a lua frânele ţării 
în mână. Primejdia impreciziunii lui trebuie însă semnalată, căci ri- 
dicolui poate să omoare un om ori organizație politică, dar el 
poate omori şi o ţară, atunci când nu e descoperit la vreme. 

Partidul național era fără cap mai înainte. Noua sa structură nu: 
i-a putut da un cap nici de data aceasta, căci chefalia unui partid se 
razimă pe o anume gândire. Astăzi partidul național e bicefal. In po- 
litică însă, bicefalia tot acetalie rămâne. 

EUGEN GOGA 

Străbunul meșteșug 


Am auzit tocând la mine ?'n sat 

Vestind pe-adoua zi o sărbătoare... 
Bătea 'n aceeaș toacă, unde-am învăţat 
Alături de credinţa *ntăritoare, 

Să bat cu vechi ciocane mici de lemn... 


Azi parcă văd pe tata lângă mine, ! 
Cu voie bună dându-mi cald îndemn: 

— „Așa să ţii ciocanele, vezi bine, 

„Întâi să baţi de douăori cu ele, 

„Apoi cu unul rar să dai în toacă 

„Atâta cât te simţi că osteneșşti. 

„Pe urmă saltă ?n svonuri mărunțele 

„Din ce în ce mai pline să se facă, 

„Să-ţi pară sbor de aripi îngerești, 

„Să-ţi tremuri pumnii strânși, cu 'ndemânare, 
„Să crezi că pică grindina pe casă, 

„Să-ţi pară glas de apă furtunoasă 

„Sub fulgere de lemn tocănitoare“.,. 


Aşa-mi spunea pe vremuri tatăi meu, 

Suit în turn cu gândul să mă "'nveţe 

Străbunul meșteșug, — să toc și eu.. 

Şi iare-i mult de-atunci, din tinereţe... 
VOLBURĂ POIANĂ 

“O Enciclopedie a României 
Și a poporului român 


Este o constatare banală aceea, că astăzi nu ne dăm seamă de 
“epoca istorică pe czre o trăim şi de interesul cu care posteritatea se 
va îndrepta către epoca noastră, căutând să o cerceteze în toate amănun- 
tele ei. Anii pe care îi trăim reprezintă un punct de plecare în evoluția 
poporului român, care niciodată nu ar purea fi îndeajuns fixat pentru 
generaţiile care vor veni. Tot ceeace constitue astăzi structura Româ- 
niei noui va fi mai târziu nespus de interesant pentru cei cari vor voi 
să măsoare distanța pe care au parcurs-o ţara şi poporul nostru pe 


„diferitele tărâmuri ale evoluției lor. 


Sociologii vor fi fericiți să găsească o documentare desăvârşită 
asupra vremei noastre, documentare care să epuizeze toate datele şti- 
inţifice asupra legăturilor sociale din anii constituirei României-noui. 

Economiştii vor găsi un interes deosebit să cerceteze aspectele 
stărilor economice din zilele noastre, pentru a urmări dealungul anilor 
“evoluția tuturor factorilor economici și a tuturor puterilor şi energiilor 
materiale ale ţării. 

Criticii literari și cercetătorii culturii noastre în general se vor: 
îndrepta spre epoca noastră, căutând să reconstitue fizionomia ei par- 
ticulară, curentele cele mai caracteristice și figurile cele mai însemnate 
care au ilustrat-o. 

Oamenii de știință vor urmări cu interes stadiul de desvoltare a 
tuturor ramurilor ştiinţei la începutul României noui. 

Cei cari vor vrea să studieze evoluţia spiritului. nostru naţional 
privit prin prisma artei sau a religiei se vor întoarce totdeauna cu o 
mişcată atenție „către acestă clipă hotărâtoare și unică din evoluția 
neamului, pe care o înseamnă cele dintâi zile ale României întregite. 

Oricum ar privi viitorimea îndărăt spre vremea noastră, ea va 
cere documentaţie bogată, informațiuni sigure și caracterizări precise 
asupra tuturor faptelor, instituțiunilor, ideilor şi oamenilor din vremea 
mozstră. m lăsa dar să treacă clipele prețioase pe care le trăim, fără a 

strânge în mii de documente aceste ştiinţe și date, menite să fixeze 
stadiul exact al desvoltărei noastre naţionale, sociale și culturale, ar fi 
una din cele mai mari greşeli cu care generaţia noastră şi-ar. putea 
încărca conştiinţa. 

Este dela sine înțeles, că orice documentare contemporană e 
menită să fie supusă criticei şi interpretărilor istoricilor viitori, dar 
aceasta nu înseamnă, că faptele de astăzi nu trebuesc adunate, siste='“ 
matizate și clasificate pentru uzul viitorimei, care va şti să-și - facă la 
vreme aprecierile ei. Şi de altfel, dacă într'o lucrare vastă de docu- 
mentare asupra vremii noastre s'ar vedea şi concepţiile noastre trecă- 
toare sau eronate, dacă sar reflecta și curentele de idei greşite, nu ar 
fi oare aceasta o fixare şi mai exactă: a epocei pentru cercetătorii 
viitori? 

Această nevoie esențială şi organică a neamului nostru ar putea 
fi împlinită cu toată amploarea numai pe calea unei ile ț pede asupra 

României şi a neamului românesc. 

„Această enciclopedie ar trebui să cuprindă tot ceea ce până în 
vremea noastră s'a cunoscut şi se cunoaşte despre țara noastră, despre 
neamul nostru și toate manifestările lui din toate timpurile. 

Nu ar fi vorba numai de a se prinde şi a se fixatoatetrăsăturile 
caracteristice ale  vremei noastre — și de altfel o asemenea sepa- 
rație nici nu ar fi cu putință — ci de a fixa întrun complex ordonat 
tot ceea ce ştim până astăzi despre ţara și poporul românesc. 

Această operă nu ar fi o lucrare de geografie, nici de etnografie. 
şi nici de istorie; ea ar fi în adevăratul înțeles o enciclopedie care 
ar rezuma în forma rezumării alfabetice toată li despre oameni și 
fapte, care caracterizează fara și poporul nostru. De la un capăt la 
celălalt ai acestei imense lucrări, ar trebui păstrat drept criteriu, care 
ar împiedica orice rătăcire în interpretări, numai datele şi informaţiile 
specifice României. 

Astfel de pildă, capitolul privitor la matematici — unul din cele 
mai universale pe care le putem lua ca exemplu — ar cuprinde în 
Enciclopedia românească numai expunerea contribuţiilor originale, pe 
care matematicianii români le-au adus acestei ştiinţe, precum şi expu- 
nerea istorică a desvoltării matematicei în țările locuite de români. 

Trebue să mărturisim, că o enciclopedie astfel concepută nu ar 
semăna cu cele obişnuite. Ea nu ar fi nici o colecţie universală 
a cunoştiinţelor omeneşti, cum este „La Grande Encyclopedie“, nici un 
dicționar al unei ramuri din ştiinţa universală, care ar întățişa în an- 
samblul lor toate cunoștințele care țin de ea. Ci ar fi universală 
prin Caracterul universal al domeniilor de ştiinţă pe care le îmbrăţi- 
şează, şi ar fi particulară prin localizarea în spațiu şi în istorie asupra 
țării şi asupra poporului românesc. 

"Ea ar trebui să reprezinte până la epuizare toate cunoștiinţele pe 
care le stăpânim astăzi, în limitele sferei definite mai sus. 


* $ 

Ne-am arătat până acum preocupaţi mai ales de rolul pe care 
l-ar juca pentru vremurile ce vin un asemenea monument cultural. 
Este mult mai uşor de înţeles valoarea practică imediată a unei 
asemenea documentări. Ea ar-ţ:ne loc de o întreagă bibliotecă pentru 
oamenii culți în România. Ea ar constitui cea mai frumoasă operă de 
propagandă în faţa străinătăţii, care ar găsi în ea oricând, tot ceea 
ce poate 'să ointereseze despre țara noastră, prezentat în forma onestă 
şi perfect obiectivă a unei lucrări de știință. 
| Ea ar contitui pentru străini, pentru minoritățile conlocuitoare, şi 
“chiar pentru noi înşine, o revelație asupra patrimoniului nostru de 
cultură, care ne-ar ridica şi în ochii altora și în ochii noştri proprii. 
- O asemenea lucrare de expunere complectă şi de sinteză a unei 
epoci joacă în viața unui popor acelaş rol reconfortant şi dătător de 
încredere și de speranţă, pe care îl au câteodată marile expoziții, cum 
erau cele din Franţa secolului al XIX-lea, expoziții în care se strângea 
laolaltă într”'o formă impresionantă reprezentarea simbolică a puterilor 
intelectuale şi morale ale unui întreg popor la o vreme dată. 


k 
* * 


Realizarea Enciclopediei românești nu este însă numai o chestiune 
de program ci, mai ales una de mijloace. 

- O asemenea lucrare cere colaborarea întregei intelectualități ro- 
mâneşti. Ea cere utilizarea fiecărui specialist care poate da o contri- 
buție. Am zis: șiecărui specialist, pentrucă în concepția noastră Enci- 
clopedia nu poate fi un monopol al câtorva; ea nu trebue să fie un 
monopol, şi nici nu poate fi, întrucât pentru a o realiza în scurtă vreme 
nu ar ajunge puterile omenești numai a câtorva specialişti, câte unul 
de fiecare specialitate, 

Ar îi de pildă imposibil, ca toată partea istorică să fie încredin- 
țată unui singur istoric, ca toată partea geografică să fie încredințată 
unui singur geograf sau ca toată partea economică să fie încredințată 
unui' singur economist. Fiind vorba de o lucrare care coboară până 
în cele mai mici amănunte, de o lucrare care epuizează suisele infor- 
maţiunilor asupra fiecăruia articol dat, este dela sine înţeles că va 
trebui să se recurgă la ajutorul tuturor acelora care au-ceva de adus 
pe câmpul cercetării și a muncei culturale. 

Articolele, gradate după importanţa lor, ar urma să fie încrediu- 
țate intelectualilor de toată mâna, începând cu savanții noștri recu- 
noscuți şi terminând cu învățătorii, care ar putea da excelente notițe 
„monografice asupra comunelor şi instituțiilor religioase sau cultu- 
“Male locale. Evident, că colaborarea la o asemenea lucrare, care cere atât 

timp şi atâtea sacrificii din partea intelectualilor, nu poate fi operă 

de filantropie. In alte vremuri, poate sar fi putut cere un concurs 
benevol din partea intelectualilor, şi s’ar fi putut face un apel la senti- 
mentul patriotic al celor meniți să-și dea contribuţia lor. Dar altă 
dată profesorii și intelectualii de toate gradele erau plătiți după munca 
lor, sau aproape după munca lor de către stat, şi atunci ţara ar fi 

avut dreptul moral să le ceară un sacrificiu în legătură cu ştiinta lor.. 
Astăzi profesorii şi toți ceilalți intelectuali duc o viață nenorocită, 
sbătându-se între nevoile materiale, care nu le mai dau libertate de a: 
lucra în afară de obligaţiile stricte ale protesiunei. 

Astăzi, fiecare intelectual îşi multiplică ocupațiile până la isto- 
vire, pentru a putea adăuga ceva la venitul său obişnuit. lată de ce, 
întro vreme în care salariul maxim a! unui intelectual din serviciul 
statului este de 250 lei aur, iar salariul învățătorului de sat este de 
30 lei aur, nu este cazul de a se clădi o operă aşa de mare pe con- 
cursuri benevole ! ! 

Prima condiție de realizare și de. succes a Enciclopediei este deci 
ca orice colaborare să fie plătită. 

Nu ne facem iluzii asupra a ceea ce ar însemna, sub raportul finan- 
ciar, aplicarea acestui principiu. Enciclopedia va costa zeci de milioane. 
Dacă am socoti, de exemplu, că Enciclopedia noastră ar cuprinde 10,000» 
de pagini de formatul celor din „La Grande Encyclopedie“, și dacă 
fiecare pagină ar costa în medie 6,000 lei, din care 4,000 lei ca re- 
numerație a colaborărei şi 2,000. lei cheitueli de regie, atunci ne-am 
ridica abia la suma de 60 milioane de lei. 

Dacă imprimarea ar costa — socotită în mod cu totul aproxi- 
mativ — 20 milioane lei, costul întregei lucrări s'ar ridica ia maximum: 
80 milioane lei. Cum această lucrare sar executa în vreo patru ani, ar 
fi nevoie de un sacrificiu cam de 20: milioane lei anual. 

Cine să facă acest sacrificiu? 

Orice alt răspuns decât acela care arda această sarcină sfatului, 
s'ar sprijini pe iluzii zadarnice. Este evident, că nici o instituție privată, 
nici chiar Academia Română nu arfi în stare să contribue, nici măcar 
în parte, la susținerea materială a unei asemenea opere. Că statul. 
este dator să facă acest lucru, că această lucrare, Care vrea să repre- 
zinte inventarul forțelor materiale și morale ale poporului nosiru într'o» 
clipă de deosebit. interes istoric. intră în datoriile statului, nu mai 
încape îndoială. 

La urma urmei nu trebue să ne speriem de această sumă. Când 
înainte de război se cheltuiau milioane de lei aur. pentru palaturi de pre- 
fectură în oraşe obscure de provincie, ce ar însemna ca noua Româ- 
mie să sacrifice două milioane lei aur pentru un monument cultural 
cum va fi Enciclopedia 2 


x 

Capitolul cel mai greu din realizarea Enciclopediei îl reprezintă 
nu atât aflarea colaboratorilor şi procurarea mijloacelor materiale, cât 
organizărea lucrărei. ` 

Această organizare cere o experiență pe care nimeni dela noi 
nu o posedă. Ea cere un mare spirit animator, care să nu lase un 
singur moment să lâncezească lucrarea (după exemplul, de almin- 
treilea ilustru, al dicționarului Academiei !) și cere mai ales alcătuirea 
unui mecanism perfect organizat pentru adunarea articolelor, rectifi- 
carea, controlul lor și execuția techaică a lucrărei. Enciclopedia nu 

„poate fi încredințată direcțiunei unei persoane, sau chiar unei comi- 
:siuni compuse din oameni excesiv de ocupați, cum sunt toţi intelectualii 
noştri. Ea va trebui să constitue, pentru un mănunchi de oameni cel 
putin, o ocupaţie exclusivă, în vremea celor patru ani în care i se va 
pregăti apariţia. . 

Evident însă, că pe lângă aceşti factori permanenţi, controlul şi 
direcția lucrărei în diferitele specialităţi. va trebui încredințată unor 
comisiuni, din care să facă parte toate valorile recunoscute ale dome- 
niului respectiv. Aceste comisiuni ar avea conducerea superioară în 
fiecare domeniu, şi evident că membrii lor nu ar mai fi ţinuţi la obli- 
gaţia de a-și limita ocupațiile numai la elaborarea Enciclopediei. 

In sfârşit este dela sine înțeles, că Enciclopedia va trebui să 
aibă o organizație permanentă proprie, cu birouri și cu funţionari nu- 
meroşi, ceeace justifică prevederile noastre, relativ cam largi, la costul 
“muncei intelectuale socotită de fiecare pagină, întrucât numai cheltu- 
elile centrale de regie s'ar putea ridica pentru cei patru ani aproxi- 
mativ la 20 milioane lei. 

Mai rămâne o ultimă chestiune de organizare, Care este și cea 
mai importantă: cui trebue încredințată răspunderea acestei lucrări? 
Evident, că o organizaţie pur etatistă ar avea desavantaje mari. Enciclo- 
pedia nu poate suferi schimbări în direcţia și în spiritul ei prin schim- 
bările de persoane, pe care ar vrea să le impună la un moment dat 
«diferitele guverna care sar succeda la cârma ţării. 

Trebue dar găsită o formulă de autonomie a organului de ela- 
` borare a Enciclopediei, şi această formulă nu s'ar putea afla mai fe- 
ricit decât dacă această mare lucrare sar pune sub direcția efectivă 
a câtorva instituţii culturale cu un prestigiu recunoscut, în primul rând 
Academia Română şi Institutul Social Românesc, la care sar adăuga 
“toate societăţile de ştiinţe ca Societatea de Geografie, Societatea Ro- 
mână de Ştiinţe, Asociaţia Economiştilor, Societatea Politehnică, So- 
cietatea Română de Filosofie, societățile științifice, medicale, și poate 
Şi altele. 

m 

Ne-am coborât în concret, am cercetat toţi factorii de care atârnă 
“apariția Enciclopediei românești, am mers chiar până la a ne iuneca 
privirile asupra ideilor de organizare; ne-a mai rămas să găsim un 
singur lucru, şi acesta se pare că nu este cel mai uşor: Să aflăm 
:guvernul românesc, care în aceste vremuri de materialism și de indi- 
ferență pentru cultură va avea gândul liber, ca să-l poată îndrepta şi 
spre o asemenea idee. 

Dar, dacă va avea gândul, va avea el şi lărgimea de vederi ne- 
cesară, pentru ca o asemenea lucrare să se poate face cu toată am- 
ploarea pë care o merită, fără a fi strivită şi micșorată de meschinării 
«nateriale sau de meschinării politice ? 

La această întrebare numai viitorul ne va putea răspunde. 


MIHAIL MANOILESCU 

Capitularea domnuiui Radici... 


Rezistenţa croată se apropie de firescul ei sfârşit. 

După ce a cetit în Scupştină cunoscuta declaraţie de loialitate 
în numele partidului țărănesc, recunoscând unitatea politică a Jugo- 
slaviei și renunțând la orice năzuință republicană, d! Pavel Radici, 
noul conducător al mişcărei autonomiste din Croaţia, a fost primit în 
audiență de regele Alexandru, îndeplinind astfel cel dintâi gest al 
împăcărei cu cârmuirea din Belgrad. Zagrebul capitulează... DI Pavel 
Radici nu este altcineva decât nepotul întemnițatului Ştefan Radici, — 
pentrucă fiecare frământare provincială își are unchii și nepoții săi; 
— deci, recenla schimbare de atitudine, mărturisită la lumina zilei, nu 
poate să fie ecoul fără răsunetal unei acțiuni personale, ci mai degrabă 
fructul îndelung pârguit al unei stări de spirit generale. Năzuinţele: 
bine precizate de existenţă independentă ale Croaţiei catolice s'au 
văzut nevoite să se închine, nu dinaintea supremației supărătoare a 
Serbiei vechi, ortodoxe, nici dinaintea politicei centralizatoare a radi- 
calului Pasici, ci în fața marilor porunci ale istoriei, care determină 
pe de-asupra voinţei unei generaţii evoluţia seculară a oricărei naţiuni. 

Privind evenimentele din Regatul vecin prin prisma acestor ade- 
văruri, mai puternice decât noi înşi-ne, desfăşurarea lor ne apare plină 
de învățăminte. l 


$ 
* * 


Toate ţările din Europa centrală, clădite pe ruinele putredului 
imperiu al Habsburgilor, au trecut, şi câteva din ele mai trec încă, 
printro serioasă criză de consolidare politică a nouilor lor granițe. 
Austro-Ungaria a reprezentat, câteva secole de-arândul, cel mai absurd 
conglomerat de neamuri, cârmuit de cel mai neînțelegător despotism 
din câte s'au instalat vreodată în cuprinsul acestui continent. Pretu- 

tindeni, în toate ungherele vastei împărăţii, fierbea fermentul de de- 
zagregare şi se sbăteau să scape din strânsoarea inerţiei forțele cen- 
trifugale ale revendicărilor naționale. E aproape de neînțeles, cum o biată 
organizație biurccratică, aşa de.brutală și aşa de mioapă tot odată, a putut 
să oprească pe loc, atât amar de vreme, o asemenea deslănțuire de 

. îngrijitoare fenomene vulcanice. Exolicaţia no putem găsi î în altă parte, 
decât în împrejurările de politică externă, care nu numai că au favo- 
rizat existența moristruoasei Monarhii, dar au impus-o chiar cu forța 
ca o condi ție esenţială a mult lăudatuiui şi foarte șubredului „echilibru 
european, «< — astăzi răsturnat cu susul în jos. Se mersese atât de departe pe 

„această pantă a paradoxului, încât cancelarii teutoni ajunseseră să 
spună despre Austro-Ungaria ceeace afirmase odinioară filozoful german 
despre universala fiinţă a lui Dumnezeu: „dacă n'ar exista, ar trebui 
inventată . 

Nu ne mai interesează astăzi pe ce temeiuri Austro-Ungaria a 
trăit, dar duhul ei a înveninat ani de-arândul caracterul național a) 
diferitelor popoare supuse ei. Convieţuirea aceasta silnică a lăsat urme; 
injustele hotare au crestat tăieturi în carne vie, oprind libera circu- 
laţie a sângelui în organismul unor popoare rupte în două; trecutul a 
creiat deosebiri tot mai colțuroase între fiii aceluiaș neam, risipiţi subt 
stăpâniri diferite. Cu moştenirea aceasta sufletească, rod al unor con- 
diţii speciale de trai, a intrat și Croaţia în alcătuirea de stat a Iugoslaviei. 

Urmând să împărtășească de acum o soartă comună cu fraţii 
lor din vechea Serbie, croații, foşti cetățeni ai unei mari puteri occiden- 
tale, aduceau cu ei fără să-şi dea seama o bună parte din disprețul 
Vienei pentru balcanicii dela Belgrad, al căror greu sacrificiu de sânge 
pentru închegarea unităţii politice a slavilor de sud nu trăgea prea 
mult în cumpăna sentimentală a conducătorilor din Agramui de altă- 
dată. Mai vârtos decât animozităţile confesionale, dincolo chiar de 
anumite veleități de superioritate culturală, se ridica între cele două 
provincii. amintirea înșelătoare a unor vestigii de neatârnare a Croa- 
ţiei, dreptul ei anemic de a avea o Dietă administrativă şi un Ban de 
carnaval . . . Nici astăzi, unii din fruntaşii politicei croate nu se 
dumiresc şi nu vor så accepte odată cu capul, ca Croaţia să nu se 
bucure în cadrele statului iugoslav nici măcar de atâta autonomie, câtă 
i se asigurase înăuntrul Austro-Ungariei!... Ei uită, desigur, că toate 
acele garanţii de liberă desvoltare, pe care le dorise poporul croat 
în marginile unui stat poliglot, a cărui conducere era în necontenită duş- 
mănie cu proprii săi supuși, nu-și mai găseau rostul lor istoric la 
sânul patriei adevărate, unde toți sorții pentru ziua de mâine, mărire 
ori dezastru, se amestecau acum laolaltă în sili apă curgătoare a 
vremei. 

3 


ko 
k * 


Domnul Ştefan Radici a fost cel dintâi care n'a priceput această 
nouă stare de lucruri. Și sa arătat cel mai dârz. Punându-se cu o 
îndărătnicie de neînțeles de-a curmezișşul unei închegări unitare a 

țărei sale, răsvrătitul şef dela Zagreb sa văzut aruncat în scurtă vreme pe 
povârnişul abrupt al aventurei. Cum s'ar putea numi altfel rătăcirile 
sale din ultimii trei ani? Fuga sa, de două ori repetată, în străinătate ; 
plângerile sale de minoritar persecutat pe lângă guvernul din Londra; 
apelurile sale desnădăjduite la opinia publică apuseană; încercarea sa 
de a aduna la Viena un congres al naționalităților din fosta Austro- 
Ungarie ; furia sa antidinastică ; cochetăria sa cu cocardele roșii dela. 
Moscova ; şi în cele din urmă complicitatea sa dovedită cu Interna- 


ționala a Treia a tovarăşului Zinoviev, care are cu revendicările varti- ; 


cularismului croat cam tot atâtea legături câte întreține dl Ştefan Radici: 
însuș cu planeta Marte.. 

Nu se putea ca această rătăcire programatică să ducă spre biruință.. 

In ziarele aşa zise democratice dela București, caşi în anumite 
sfere politice din Ardeal, turburarea din Jugoslavia, ştim bine, aţâţa 
anumite pofte şi ascuţea anumite arme impotriva unei idei scumpe 
tuturor românilor cu dragoste pentru țara ior. In diferite rânduri, şi cu 
aluzii destul de transparente, amenințările republicanilor dela Zagreb: 
erau trecute în delicate comentarii. comparative, în vreme ce honig- 
manii de pe strada Sărindar, ori agârbicenii din presa partidului na- 
tional, ne arătau tuturora, cu anumite subînțelesuri, ze ar putea să se 
întâmple, dacă, Doamne fereşte, vij=liosul nostru Radici dela Bădăcini, 
ar porni-o, în frunte cu di Csics6 Pop, pe urmele camaradului său. 
de suferință din Croaţia. 

$ j e 

Din fericire, situația României n'are cum să se asemene cu acesa 
a Jugoslaviei. Dintre toate naţiunile rupte din mozaicul austro-maghiar, 
poporul românesc din Ardeal a așezat cele mai puț! ine obstacole în 
calea consolidărei sale politice în noul stat. Ideia unirei, încălzită în inima 
atâtor generaţii, a isbucnit ca o flacără orb'toare dela cele dintâi clipe 
ale eliberărei noastre, şi nicio umbră pizmaşe na putut să întunece, 
de-atunci încoace, admirabila sa strălucire. Ne-a slujit, poate, şi marele 
noroc de a nu fi avut ce regreta. Primejdia asuprirei de ieri şi-a arătat 
şi partea ei cea bună. Noi n'am apucat să suspinăm după o Dietă a. 
Transilvaniei și nici nu ne-am agăţat de stema mincinoasă a cine ştie 
cărui Ban, cu pajură ştearsă. Această Dietă n'a reuşit să fie răposatul 
Consiliu dirigent, cu toate permisele sale, şi acest Ban na ajuns să 
fie proclamat di luliu Maniu, cu toată abținerea sa dela încoronarea 
regelui Ferdinand.. 

Ne-am aruncat, deci, în brațele patriei inreg. săraci, nedreptățiți 
şi orfani. Cine a îndrăznit, întradevăr, să spună fără să-i sângereze 
obrazul şi fără să se pălmuiască pe el însuș, vorba nesocotită și caraghioasă, 
că era „mai bine“ subt călcâiul de cismă a Ungariei de ieri? Dacă 
totuş s'au găsit câțiva, cari să maimuțărească lozince de împrumut 
cerând Ardealul numai pe seama ardelenilor şi pomenind despre o 
eventuală revizuire a contractului de coabitaţie dela Alba Iulia, spuma 
deşartă a acestor rățoieli de unul singur s'a spulberat fără urmă, în 

atmosfera de imperioasă solidaritate naţională, care continuă să ne 
învăluiască pe toți. Micul curent provincial, în albia căruia începuse 
"să mijească unele sclipiri antonomiste, s'a absorbit încetul cu încetul; 
Ardealul s'a încopciat pe deplin şi pentru totdeauna în angrenajul 
politic al României întregite, şi, dacă nu ne înşelăm, cel din urmă 
mohican al. regionalismului a rămas d. Sever Dan din Mociu. Un 
adversar prea puțin interesant... 


Principiul unităței politice iese prin urmare pretutindeni biruitor. 
La noi procesul s'a petrecut fără sguduiri, dovedind o vitalitate na- 
țională fără egal; la vecinii noştri biruința vine mai greu. Capitularea 
domnului Radici însemnează abia începutul sfârşitului; porunca istoriei 
e însă mai tare decât împotrivirea oamenilor. 

lar pe malul drept al Târnavei, d. luliu Maniu a capitulat 
mai demult... 


- 


ALEXANDRU HODOŞ 

Cafeneaua 


Scumpirea şvarțului (inclusiv surogatul lui) şi a osebitelor bău- 
turi clasice pe care le serveşte această patriotică instituție (cafeneaua) 
nu ne interesează deocamdată, nefiind animați de nici o preocupare 
economică sau edilitară. 

“Dar la aroma acestui şvarț şi în aburul acelor osebite băuturi, 
ca la umbra propice a pivniţelor de distilerii, trăeşte un anume fer- 
ment sufletesc și intelectual, care produce cu o ardoare cotidiană un 
soiu ciudat de ciuperci. Aceste ciuperci ne interesează, fiindcă ele se 
„vând“ (?) gratuit, şi au astfel precis garantată o rapidă răspândire 
intoxicatorie. 

Clasificarea în specimene a acestei familii de ciuperci se face cu 
științifică precizie, după scara unor valori nutritive. 

Tabloul ascendent al acestor valori-ciuperci, pe care le 
produce cafeneaua, ar fi deci următorul: svon, cancan, rumoare şi 
afirmație (cu sprijin de probe.) Acestui tablou, în chip logic, îi corăs- 
punde un tablou de rezultate a valoarei nutritive (ergo: intoxicatorii)) 
şi anume: curiozitate, haz, senzaţie și condamnare apriorică, tăra 
drept de apel (= mică crimă de jurisdicție populară). 

Trecând acum, dela enunţul riguros tormulat al acestei teoreme 
de geometrie socială la demonstrația ei practică, vom lămuri deplin 
rostul şi personalitatea cafenelei. 

Pentru a înlătura dintru început orice echivoc, vom defini în’ 
felul nostru cafeneaua. Ea nu este (aci) o încăpere pătrată, lunguiaţă 
sau rotundă, cu mese, scaune şi canapele, în care hodinesc blajini 
cetățeni și consumă cafele cu lapte sau lapte cu cafea, ci este un 
soi de ființă abstractă, mai exact o cucoană bucureşteană, cu toate 
atributele celei mai autentice provinciale. 

Să .precizăm: este cucoană, nu numai fiindcă s'a întâmplat să 
poarte în românește un nume femenin, ci pentrucă toată personalitatea 
„sa psihică este femenină; este bucureşteană, fiindcă se naşte și trăește 
în frumoasa noastră Capitală; însfârşit, este o fiinţă abstractă, pentrucă 
nu se vede, nu se pipăie, nu poartă rochie nici părul tuns, şi totuş 
există, implacabil de precisă. 

Cafeneaua e deci o ființă familiară și totuş ciudată. Aceste 
calități i le imprimă alcătuirea ei specifică. Cafeneaua este o fiinţă 
colectivă și totuş unică, plăsmuită din totalitatea unei anume părți, . 
din mentalitatea şi sentimentul fiecărui client în parte, client care 
hodineşte la măsuţele de marmură ale oricărui local numit cafenea şi 
consumă băuturi diverse. 

Astiel, dumneata, eu, sau oricare din amicii noştri, odată con- 
„ fortabil așezați la o asemenea măsuţă, auzind spre pildă că ministrul 
de Finanţe a fugit cu toi tezaurul “țării în străinătate, simțim în noi 
declicul unei misterioase supape, care pune brusc un capac peste 
cursul normal al personalității noastre. Această normală a noastră 
personalitate, alcătuită din bun simț, judecată, bună creştere, etc. etc. 
„ne-ar împinge să esclamăm: „fugi domnule, ești nebun!“ Da, dar a 
intervenit misterioasa supapă. Adio tuturor acestor lăudabile însuşiri, 
căci o altă tainică portiță s'a deschis în noi, care lasă să se scurgă 
o alte personalitate: personalitatea cafenelească. (cafenie, cafegie ş. a. 
nu merg.) Odată această portiță deschisă, simțim un val de curiozitate 
idioată, de puerilitate inconştientă, de stupidă răutate provincială, 
avidă de senzațional, lacomă de cleveteală, un. val care ne învăluie 
irezistibil şi ne face să im d nerodului svon: „a da, da, are 
dreptate, l'am văzut şi eu eri la 5.45 pe ministrul de Finanţe, pe când 
se urca în wagone-lit cu tezaurul țării subţioară !“ 

Astfel, această parte din noi reacționând tâmp sub efectul 
acelui ferment de care vorbiam, să alătură conform unei transcendente 
fatalităţi altor reacţiuni similare ale semenilor noştri, şi alcătuieşte cu 
hărnicie acea ființă abstractă: cafeneaua. 

Cafeneaua posedă calități care o fac serios primejdioasă. 

Cafeneaua fiind o ființă abstractă este intangibilă. Deci, poftim 
de o trage la răspundere pentru ceeace cleveteşte. 

— Domnule jude, dau în judecată cafeneaua pentru calomnie. 

— Care cafenea. 

— Nu știu. 

—— Numele, pronumele? 

= 

— Vrâsta? 

— Profesiunea? 

— Nu ştiu. 

— Eşi afară domnule, îţi baţi joc de justiție! 

$i?... Nimic, e suficient. 

Caazibalua nefiind susceptibilă de control, e suverană. 

În virtuţea acestui atribut, puterea sa e discreţionară. Ea surpă 
reputații, rade onorabilități, trânteşte guvernele, schimbă forma de 
guvernământ, și, ia urma urmelor, ea permite ori nu să existe 
Dumnezeu. 

Fiindcă nu știe nimic, cafeneaua ştie tot. Ea cunoaște cu precizie 
suma pe care ai 'delapidat- o dela bancă pentru a cumpăra chibrituri 

la bucătărie; ea cunoaște locu! de întâinire unde lai încornorat pe 
regele Dahomey-ului, și aşa mai departe. 

In calitatea ei de mică femeiuşcă provincială stabilită în Capi- 
tală, cafeneaua posedă minuscule mijloace perverse, cu care atinge de 
multe ori efecte mari. 

Am văzut divorțuri determinate de cafenea. Cunoaștem neuras- 
tenii creiate de cafenea. Ştim chiar două sinucideri întâmplate sub 
suveranul auspiciu al ciupercilor consumate fără voie din pepiniera 
cafenelei. 


In toate acestea, partea cea mai interesantă e candoarea cu care, 


după cum ați văzut, creiăm cu toţii acele ciuperci. Avem o singură 
scuză. Alunecâm fără a băga de seamă. 

Pornim dela cea mai nevinovată distracţie: o mică poveste la 
adresa unui ridicol personagiu. Ce mare lucru? Mai uităm de necazuri, 
râzând cinci minute. Dar această primă ciupercă exală imediat o aromă 
subtil otrăvitoare, care ne amețește încetișor, şi lunecăm dela palavra 
hazlie la cleveteală, dela cleveteală la bâ'faală, pentru a cădea în 
cea mai scârboasă calomnie, adesea primejdioasă. 

Aşa e cafeneana. Dispreţuieşte suveran orice lucru de- bine. 
Ea nu admite un sfert de cuvânt bun, căci acela e constructiv! Dum- 
neaei este anarhică, nu cunoaşte decât opera de desagregare. Poţi să-ți 
dai ani de-a rândul trei sferturi din avere pentru binele obştesc. Ai 
refuzat azi un escroc, care ţi-a oferit să-ți puie poza întrun c:lendar, 
vei fi declarat spoliator al noroduiui, Ciocoii şi mâine te pândeşte 
măciuca primului svon de efect. 

Vreţi o singură pildă, mai sugestivă ca toate demonstrațiile, despre 
forța cafenelei? 

Controlaţi-vă memoria. Sunteţi acasă, în liniştit cerc familial. E 
seară, lampa aruncă o lumină binevoitoare asupra celei care brodează 
paşnic un „tişlaifăr“, alături de fratele mai mic, care-şi compune tema 
la franceză. Cineva citește o gazetă, alături altul fredonează la pian. 
Fum ușor de țigare, și cafea gospodărească.. 

Sunteţi deci în deplină pace, liberi de orice sugestie directă. 

Brusc, unul exclamă ridicând ochii de pe gazetă: „i-auzi, că şi 
“Popescu ar fi amestecat în afacerea podurilor!“ 

De câte ori, în asemenea - prilejuri, nu vi s'a întâmplat să repli- 
caţi cu placidă siguranţă, calm şi prompt: „a da, este, ştiam mai de 
mult, a luat o sută de mii.“ 

Pe urmă (după ce va luat gura pe dinainte, cum se zice) vă 
întrebaţi un ceas: „știu, o sută de mii? Dar de unde dracu’ știu?“ Și 
îatrun târziu vă răspundeţi neglijent: „a, da, dela cafenea . 1 


VINTILĂ RUSSU ŞIRIANU 

Turtucaia - -.. S7 
Inaintam în Transilvania, chinuit de gânduri grele. Trecusem 
Carpaţii de câteva zile, având în suflet un simțământ de umilință față 
de destinul nostru, dar şi de melancolie pentru ciudăţenia expediției 
noastre... Coborârăm pe şerpuitoarele drumuri ardelene, trecurăm prin 
sate frumoase şi bogate, păşirăm peste părae argintii, ne minunarăm 
de bogăţia şi farmecul ținutului. O simţire crudă însă ne întovărăşea 
peste tot locul: părea că ne soarbe un gol, aşa mergeam. Când vedeam 
prin sticla binoclului, pe drumurile depărtate, șirurile de pedestrași şi 
de chesoane de-ale noastre, şerpuind ca în cine știe ce manevră de 
toamnă din fericita vreme a nepăsării noastre, şi când știam că pe 
dreapta și pe stânga nu ne sprijinim pe nimic, acea simţire crudă ne 
sângera sufletul. . 

— „Unde mergem ?.. Unde mergem, fraţilor“?! Aşa isbucni într'o 
seară, cu glas aspru de desnădejde, unul dintre camarazi. Ridică mânile 
în sus, și, ca şi când i-ar fi fost fulgerate, peste puţin şi le abătu în 
jos, bătând cu ele aerul. Altul, mai nepăsător, îi răspunse simplu: 

— „La răsboi, dragă... Așa-i la răsboi“!.. 

Stăteam între ei, şi simțindu-mi capul prins în cleşte de foc, 
cercam să prind ceva din neințelesul absurd al situaţiunei noastre. 

“Seara, soldatul meu de ordonanță mă întreba tainic: 

— „... Şi cât o să mergem aşa, domnule locotenent“ ?.. 

Ii răspundeam, aproape răstit: 

— „Şi ce treabă ai?.. Vom merge cât va fi poruncă“... 

Soldatul lăsa capul în jos, şi adăoga atât: 

— „Zic şi eu, ca prostu”... că“... 

— „Ce „că“2% 

Soldatul ofta și tăcea. 

— „Spune, ce ai pe suflet“?.. 

— „Zic şi eu, domnule locotenent, prea-i ușor... şi asta nu-i 
a bine“... 

Acuma tăceam eu. Aceeaș presimțire clocea peste toţi, şi la cei cari 
îndrumau și la cei îndrumați. 

Câteva zile poposirăm într'o mică staţiune de băi... Peste tot se 
putea vedea urma răsboiului. Uşi sparte, scări desfundate, geamuri 
sfărâmate, şi pustiu... Eșeam dimineața sus, pe tăpșanul de vnde se 
vedea toată țara Bârsei, făceam câteva exerciții de luptă, şi ne reîn- 
torceam la băi, ca şi cum totul mwar fi fost de cât o manevră de garni- . 
zoană, fără nici o urmare, Spre seară eşeau ofițerii pe promenadă, 
arătându-şi celor câteva fetișcane din sat cismele de lac aduse în lăzile 
de campanie, se adunau apoi întrun salon al băilor, unde rămăsese . 
un pian cu coadă, şi cântau cu un deget vreun vals la modă sau „La 
arme“... Din vreme 'n vreme se auzea urdeva, foarte departe, răbuf- 
meală slabă de tunuri, care însă nu putea tulbura prea tare liniştea 
de moarte din suflete.. 

Luam atunci de braţ pe un camarad de companie, şi eşeam afară 
din sat, pe un drum umbros, de parcă ar fi fost drumurile noastre 
dintre vii, în Moldova.. Nu vorbeam nimic, de teama gândurilor... 
Priveam soarele care se lăsa spre apus, încolo spre zarea goală, şi 
simțeam cât de dureros este, să nute poţi scăpa îu răsboi de gânduri 
şi de întrebări, unele mai îndărătnice decât altele. 

— „Cât aş vrea, dragul meu, să nu mai cvgnt. 
tenului, ţinându-l de braţ. Şi adăogam : 

„Răsboiul este un fapt atât de copleșitor, în cât e o absurdă 
temeritate să- | poată cuprinde un biet cap şi o biată inimă omenească. 

— „Dar dacă-i aşa, — atunci de ce ne mai rămâne putinţa cu- 
getării şi a simțirei?...“ îmi spunea camaradul, pornindu-şi şi el pri- 
virea pre zare. 

„Aşa-i... Aşa-i... Absurd: un fapt care te inghite, care-ţi 
poruncește, la care iei parte cu întreaga ta ü — şi totuşi: îți lasă 
putinţa să cugeți, să te îndceşti, să suferi.. 

„Absurd, — absurd.. 

Şi mergeam afară din sat... Acolo era o vilă elveţiană, — aşa 
cum se găseau pe la moșiile noastre: o retragere singuratică și pito- 
rească a vreunui moșier sau a unui artist misantrop... O poartă verde 
la intrare, — cămăruță pentru portar, — vilă cu jaluzele la geamuri, 
— parc în jur, — în fund o clădire cu geamuri multe, ca o seră... 
Peste tot alei şi copaci cu ramuri lăsate în jos... Ne oprirăm miraţi. 

„A cui o fi aşezarea aceasta?... 

La poartă ne întâmpină un bătrân localnic, care văzându-ne mi-: 
rarea grăi: 

— „Asta-i vilă românească . 

— „ Navea nici o grijă, bătrâne, — n'am venit să facem rău... * 
Numai ne plimbăm pe aici...“ 

Intrarâm. Se vedea părăsirea peste tot locul. Jaluzelele verzi de 
la ferestre erau desbârnate din balamale, aleele năpădite de bălării, 
pomii mâncaţi de omizi, iarba crescută buiacă, geamurile de ia clădi- 
rea din fund sparte toate... 

Stăturăm pe-o bancă. 

— „Vezi, dragul meu...“ și privirăm în jur.. 

Priet=nul, dând din cap, rosti: 

— „Aici, vara, venea stăpânul... Pe sub pomii aceștia îşi plimba 
tăcerea... Şi tot pe aici se turişau melodiile pianului dinăuntru... 
iar tinerii, pe aici trebue să-și fi spus șoapta lor de dragoste.. 

„Cine a :stat aici, bătrâne 21...“ 

Batranul, un om temător și neîncrezător, îș. rosti repede vorbele, 
care se vedeau a fi învățate pe din afară, pentru musafirii nepoftiți 
ai vilei: 

— „Casa aceasta a fost a lui Adjukievici, — pictorul regelui 
Carol şi a reginei Elisabeta, — acuma e a doctorului S, român din 
Bucureşti... Păcat de Dumnezeu cau asuprit'o așa. 

y, Ne scularăm și pătrunserăm în vilă. Ne stătu împotrivă un vraf 

cât omul de cărţi răvăşite şi sdrențuite: biblioteca pe jos... Mobilă 
împrăștiată, tablouri aruncate, sticlărie spartă, o canapea cu pielea 
jupuită, — şi praf peste tot, — şi tăcere... In adevăr: sparte și mur- 
dare se târau pe jos tablourile mari în ulei ale foştilor noştri suve- 
rani. Privirăm chipul calm al regelui şi faţa surâzâtoare a 
reginei... 

Pe urmă intrarăm în clădirea din fund, cu geamurile sparte: era 
o singură încăpere, atelierul de vară al pictorului... Pe jos mormane 
de clişee fotografice sparte în mii de fărâme, pânze pictate sfâșiate, 
un jilţ fără două picioare, culori scurse pe jos şi pe pereți, şi iar praf 
şi tăcere... 

Când am eşit, seara „se lăsa peste parcul Poit Păşeam tăcuţi, 
iar după noi mergea cu capul în jos, paznicul... La băi se auzea 
fanfara care cânta „La arme...“ Și nu ştiu de ce, părăsind vila, avui 
un simțământ de zădărnicie, care-mi fulgeră toată ființa: îmi adusei 
aminte din nou îndoiala mare care mă mistuia. 

Mă uitai spre prieten, şi fără sē vreau îl întrebai: 

— „Ce crezi? —.ce va fîi?...* 

Prietenul ridică greu ochii spre mine, şi qois adânc : 

„Nici nu vreau să mă „mai gândesc.. 

Nu-i lăsai : 

„Ai văzut comunicatul de azi?!... 

Prietenul îmi răspunse un „da“ din cap. 


« 


— „Dacă Vai văzut, — pricepi ce-i acolo...“ 
— „Uade ?...* 

— „Unde? !... La Turtucaia...“ 

Ca revoltat, prietenul isbucai: 

— „Nu se poate, — nu se poate...“ 


— „Aşa zic şi eu, dar dacă...“ 

— „Nu se poate...“ 

— „şi marșul acesta în Ardeal se poate, — aceasta însemnează 
că se pot toate“ 

Când am intrat la băi, noaptea era deplină. Dinspre cazino se 
auzea cântecul cu degetul la pian a vreunui camarad Care n'avea ce 
face. Soldaţii moşmoleau prin odăi, fumau şi tăceau, — în depărtare 
abia se auzea o bubuială înfundată, de parcă ar îi bătut cineva în 
pământ cu un mai năpraznic. 

A doua zi, o veste fulgeră îndoiala noastră... 

Eşisem cu prietenul meu, la marginea satului, dintr'o nevoe de 
a scăpa la larg, să vedem zarea, să așteptăm — poate — vreo lămu- 
rire, adusă de cineștie ce camarad... Trecea dinspre Braşov, trap 


mărunt, un călăreț cunoscut, — îl întrebam din goană: 
— „Ce se mai aude?!... 
Un „nimic“ luat de vânt era tot răspunsul... Altul ne asigură 


că „e minunat de bine: avansăm până la Mureş fără lupte, şi ne aşe- 
zăm acolo pentru iernat.,.“ 

Spunându-ne acestea, camaradul surâdea fericit... e 

la seara aceea văzurăm pe şosea trăsurica cu pânză a colone- 
lului R. Când ne văzu, recunoscându-mă, opri. De pe chipul lui puteam: 
ceti o mare nefericire. 

Zisei: 

— „Ce este, tată colonelule ? !..“ 

Colonelul vru să-şi schimbe faţa, dar simți el însuși că nu poate... 

— „Nu-i nimic, mânzule dragă...“ 

Aşa ne spuneam noi din vremea păcii: eu „tată colonelule“, iar 
el „mânzule dragă“... * 

Scobori, dete ordia vizitiului să ducă trăsurica la băi, şi rămase - 
cu noi. 
Urmă, fără să-l mai întrebăm noi 

— „ Ce să fie?... Turtucaia...“ 

-Un fior de ghiaţă, topit aproape pe dată în unul de foc, mi se 
prelinse de sub ceată până în călcâe. 
Cu glas sugrumat, întrebai: 

— „A căzut Turtucaia 2]... 

Tata colonelul rosti greu: 

— „Da, a căzut...“ 

— „Dar oştirea ?...“ 

— „Care oştire 2...“ 

— „Dela Turtucaia...“ 

Colonelul tăcù. 

Zic: i 

— „Prin urmare: în Dunăre?!... 

Colonelul iar tăci. 

Eu .epetai, apăsând: 

— „Prin urmare oștirea dela Turtucaia, în Dunăre?!... 

Nu mai aveam nimic să ne spunem: în tăcere făcurăm drumul 
până la băi, cutropiți de-o simțire grea și înăbuşitoare... 

Tata colonelul, după un răstimp, vru să ne dovedească nu ştiu 
ce strategie în stil mare, — totul fu zădarnic sufletul fu zdrobit pâdă 
la fund... 


“ 


* 
* * 


Când noaptea căzù, plecai singur din tabără, şi fără vrere mă 
îndrumai spre vila devastată... Bătui; bătrânul deschise. Luna plină 

lumină palid peste vilă şi “Desi alei. Spusei bătrânului, că vre să. 
stau un ceas de odihnă în parc. Nu zise nimic. 

Stătui atunci pe bancă, şi fără gând privii răvăşirea din jur... 
Nu simţeam decât un g9! neînțeles în toată fiinţa mea. Jos, la pi- 
ciorul băncii, o carte răslețită stătea uitată... Mă plecai, şi în tăcere 
o pusei în buzunar.. Bătrânul vru să zică ceva, dar văzând că nu-i 
răspund, mă lăsă în pustiul alb de lună... Voiam să iert dar un 
singur cuvânt pusese o stăpânire pe mine: Turtucaia... Şi deodată, 
ca întrun basm, văzui în lumea din gând o apă mare, “umflată ca o 
fiară din Apocalips, înghițând mii de oameni, cari ridică spre cer 
mâinile rugătoare și neputincioase... 

Acolo, la un ceas adânc din noapte, mă găsi prietenul 
meu îngrijat. 

„Ce faci ?...“ şi glasul lui era tulburat. 
„Nu fac nimic, — privesc luna şi cuget la cei morți“ 

şi fără știre, scosei din buzunar cartea găsită şi i-o arătai: 

— „lată: am găsit o carte“. 

Prietenul mă privi ciudat.. 

Deschisei atunci cartea, și “pe prima ei pagină, la lumina lunei: 
scrisei : pAzi, în a treisprezecea zi de război, a căzut Turtucaia și 
ostașii s'au înecat în Dunăre“. | 

Nu-l lăsai pe prieten să vorbească: 

„... Ca să ne aducem aminte fie noi, fie copiii noştri, când vom 
deschide această carte...“ 

In parcul părăsit nu mișca nimic, ci numai lumina lunei se fu- 
rişa ca o nălucă nepăsătoare durerii din noi, dealungul aleelor năpă- 
dite de bălării... 

AL. LASCARO V-MOLDOVANU: 

La răscruce 


Elementul românesc din Transilvania, în nici o altă direcţie nu 
întâmpină atâtea dificultăți pe drumul propășirii sale, ca în domeniul 
unde de jumătate de decenii sau fâcut cele mai multe încercări de 
românizare: în câmpul producţiei intelectuale. Aci este, pe de o parte, 
punctul critic înprejurul căruia se învârteşte toată greutatea consolidării 
naţionale, şi pe de altă parte tot acı. este răscrucea sufletească a ro- 
mânilor ardeleni; și una și alta de o capitală importanță. Lucrurile au 
ajuns în o aşa fază de acuitate, încât ele ar trebui să ocupe primul 
loc pe scara frământărilor noastre obșteşti.. 

Prin croirea noilor hotare, în păturile noastre sociale a intervenit 
o radicală schimbare de roluri şi de atribuţiuni, pe care nu le putem 
ignora fără serioasa primtiduire a însăşi stăpânirii naţionale. Până la 
răsboiul mondial sarcina conservării noastre etnice, — aproape sin- 
gura noastră năzuință — cădea cu toată greutatea ei asupra satelor. 
Pe acest stâlp puternic, unic şi masiv, se răzimau toate rosturile 
naționale a celor patru milioane de români. 

Dela 1918 încoace situația sa complicat. Pe urma marelui eve- 
niment a rezultat o destindere sufletească generală, și o adevărată 
migraţiune a românilor, ca în sânul, unei societăţi, căreia pentru întâia 
oară îi este dată posibilitatea liberei circulațiuni. Dar mai există și un 
alt motiv. Din forță pasivă ce eram, aranjată de veacuri pentru o dârză 
rezistență, ne revenea acum sarcin: de a ne transforma și întro pu- 
tere activă, nu numai pentru îndrumarea soartei proprii, dar și pentru 
exercitarea suveranităţii naţ:onale. De atunci şi până astăzi, cei ce ocupă 
rândurile dintâi ale acestei misiuni — intelectualii — se găsesc tot 
pe drumul primei destinderi fizice, fâră să poată zări capătul aceluia, 
şi aproape de sfârşitul cunoscut al drumului celui sufletesc. Impasul 
acesta nefiind observat la timp de cei în drept, evoluţia își urmează 
cursul ei firesc provocând consecințe a căror apăsare o “simţim cu 
toţii, fără să cunoaștem în*aceeaş măsură sursa de unde izvorăsc. lată 
explicaţia stăruiny:i noastre coastante în această chestiune, şi iată 
pentru ce nu vom dezarma înainte de a fi ajuns la limita puterilor 
noastre. 

După înfăptuirea marilor reforme de dreptate istorică și națională, 
ni se pare că toată presiunea economică și socială, — şi indirect cea 
politică, — care sufoca până mai ieri viața satelor, acum sa abătut 
asupra. păturii orășenești, diferențiată dintrânsele deodata cu marea 
prefacere care a fost unirea. Românimea dela orașe este sortită să 
plătească şi posterior cu tot ce are mai scump, cu comoara sa sufle- 
tească, emanciparea politică atât de târzie a acestei provincii. Privind 
lucrurile prin prismă istorică, actuala generație, de jertfă cum se zice, 
nici nfar avea de ce să se plângă. Sa născut în zodia sacrificiilor, şi: 
de acestea va trebui să aibă parte. Numai că, fiind cu toții oameni, 
suntem nevoiţi să le privim şi prin prisma actualități, iar în această 
lumină jertfele de azi, în bună parte, sunt inutile, iar uneori direct 
revoltătoare. De aci se nasc, ca dintr'o sursă fecundă, pasiunile, men- 
talitatea şi educaţia actualei generaţii; acesta este cazanul în care se 
pregăteşte denaturarea unui suflet colectiv candid și neviciat, — cea 
mai remarcabilă hotărnicie între ce a fost şi ceeace,va urma. De felul 
cum vom şti să influențăm modelarea acestui suflet va depinde direc- 
tiva pogresului nostru viitor. 

Indrumarea în direcție sănătoasă a actualei generaţii nu se poate 
face decât proteguind-o materialiceşte prin creiarea unei situaţii, eco- 
nomice şi sociale, care să fie vrednică de rolul ce i-se impune. Ape- 
lurile patriotice, de care sa abuzat așa de mult, nu mai pot avea 
vreo eficacitate. Românii ardeleni au îaceput a-şi da seama, că vechile 
lor atribuţiuni de ordin național, ca și iniţiativa asemenea chestiuni, 
din momentu) unirii au trecut asupra statului. Subt acest raport, ceeace 
constituia eri o datorie a tuturor, astăzi se reduce la simple îndatoriri 
cetăţeneşti individuale. Pe urma rolului național redus vor apărea pe 
planul întâi exigențe mai pronunțate individuale, de ordin economic, 
cultural şi social, și tendinţe cari în trecut nu erau atât de evidente, 


„fiindcă societatea ardeleană nu era cârmuită de o evoluţie normală. 


Deacum încolo, noi nu. mai suntem un organism social care nu cu- 
noaște alt obiectiv decât idealul întregirii politice, pe care, har Dom- 
nului, l-am atins. Astăzi constituim o masă de cetăţeni impușşi la 
numeroase îndatoriri, adevărat, dar înzestrați şi cu însemnate drepturi. 
Deși aceasta este evoluţia normală a lucrurilor, despre românimea 
din Ardeal nu sfar putea spune că ridică aceste pretențiuni față de 
stăpânirea românească. Deocamdată, abia dacă s'a deşteptat la con- 
știința acestor drepturi, pe care încă nu le-a formulat. De aceea, ea se 
mărginește la recunoașterea dreptului celui mai elementar din tcate 
timpurile: dreptul la o viață mai omeneașcă. Respectarea acestui drept, 
în mod firesc noi îl cerem în primul rând statului, deoarece nevoile 
lui de organizate au provocat deplasările sociale din acest colț de 
țară, şi fiindcă părăsirea posturilor ocupate nu se mai poate face fără 
primejduirea intereselor lui superioare. Zgârcenia cu care statul răs- 
plătește munca slujbașilor săi constituie cel mai primejdios joc, mai 
ales că acești sluibaşi sunt singurul lui razim în cele mai multe oraşe 
ardelene. Este palpabil pentru oricine, că alimentând nemulţumirea 
acestora, se lucrează par, că conştient la slăbirea temeliilor statului. 

Aceasta «ste numai o lature a chestiunii, una care ar putea să 
` contribuie direct şi în modul cel mai eficace la fixarea definitivă a 
“ynei populații de zeci de mii de oameni. Statul însă na făcut acest 
lucru, şi ne îndoim că l- -ar face încurând. In mentalitatea reprezen- 
tanţilor lui oficiali nu sta făcut nici o deplasare de idei sau de 
sentimente, pe urma evenimentului milenar al învierii noastre națio- 
nale, Pentru unii sa lărgit raza operațiunilor financiare, pentru alții 
s'a mărit câmpul de exploatare personală, şi nimic mai mult. Atâta 
: sfa ales din lozinca naţionalizării unui ogor străin, în care astăzi 
toate plugurile româneşti ar trebui să are. In loc de această muncă 
rodnică, noi tragem din greu la jug, alţii ținând de coarnele plugului 
şi îndemnându-ne cu pocnituri stăruitoare de biciu. 

Cu toate greșelile făcute și insuccesele rezultate pe urma lor, 
ocrotirea elementului românesc nu este imposibilă nici acum. In epoca 
i tuturor prohibițiunilor şi îngrădirilor legale, ce lucru mare ar fi, dacă 
sar mai institui încă una, aceea de a obliga pe oricine care trage 
` foloase materiale din solul acestei țări, să primească în slujoa sa şi 
cetăţeni de naţionalitate română? Aşa s'a procedat îa Jugoslavia,. şi 
suntem convinşi că această ţară nu va cunoaște în curând problema 

- proletariatului intelectual naţional, 

Astfel fiind lucrurile, putem trage concluzia generală, că Ardealul 
nu se poate declara mulțamit cu o guvernare al cărei program se 
epuizează la păstrarea unei atmosfere de linişte, fie aceasta oricât de 
exemplară şi necesară în alte scopuri, ci ea trebuie să fie în mod real 
resimţită până și în căminul celui din urmă român, dela cele mai 
îndepărtate periferii ale oraşelor. Până când nu s'au pus solide temelii 
prop şirii materiale a românilor de aici, până atunci nu poate fi 
vorba nici de un progres în celelalte tărâmuri. Până atunci nu vom 
avea pici o garanţie, că dela răscrucea drumurilor sufleteşti, unde ne 
i găsim, vom aluneca întradevăr pe calea care duce la mântuirea 


' noastră deplină. P. NEMOIANU 


în 

GAZETA RIMATĂ 


Dualismul... 


„Cine ne-o râde, gura i s'o *ntinde* - 
(D. N. lorga în „Neamul Românesc“) . 


Cu riscul de-a rămâne pe veci cu gura strâmbă, 
Așa cum ne prezice istoricul din drâmbă, 

Ne vom lua curajul să povestim o leacă 

Cum cele două săbii ajunseră 'ntr'o teacă... 


C'un gest măreț de pașe, trântind pe jos ghiozdanul, 
Îşi scoase domnul lorga, cu sete, iataganul, 

Pe când, modest, Ghiulucă, îmbujorat la fajă 

Venia c'o săbiuță, subțire ca o aţă... 


— „Să qi le punem, frate, în teacă, împreună !“ 
Propuse dramaturgul, scăpând o vorbă bună. 
Ghiulucă prins în cursă şi-o introduse toată, - 
Dar nu mai poate-acuma niciunul să și-o scoată. 

O lume 'ntreagă râde de amuzanta dramă, 
Iar gloata dă năvală pe brânci la panoramă, 
Privind pe-Argetoianu cum s'a lăsat pe-o rână 
Și ține 'n echilibru doi pepeni întro mână. 


Aşa trăiau odată (de nu ţi venea să crezi) 
Lipiţi printro membrană şi frații Siamezi. 

Când unul, ștrengăreşte, se cam uită la rochii, 
Tovarășu-i de pântec, discret, închidea ochii... 


De geaba spune Vaida, că veselul miracol 

A scos din oul-teacă o pasăre-oracol, 

Căci forma bicefală şi strania jivină 

Nu-i pajură, sărmana, — ci-i numai o găină! 
HABSBURG POPESCU 


Specialist în combinaţii dualiste 
Casă de încredere 





474 


© BCUCIuj 





INSEMNĂRI 


Validarea alegerei dela Reghin. 
Faimoasa ofensivă a partidului naţio- 
na! împotriva alegerei dela Reghin a 
avut loc în ședința de Miercuri a Ca- 
merei, acoperind cu desăvârşire de 
ridicol pe gălăgioşii asaltatori. Potrivit 
înrădăcinatului lor obicei de a nu lăsa 
să vorbească argumentul, oamenii dlui 
Julia Maniu au încercat să boicoteze 
discursul dlui Octavian Goga cu vo- 
ciferări nearticulate, cu tropăit de foarte 
numeroase picioare, şi cu plescăit vi- 
guros de pupitre. Tactica, din întâm- 
plase, n'a reuşit, pentrucă întreaga Ca- 
meră, dela dreapta liberală până la 
stânga ţărănistă, “a protestat energic 
împotriva distinsului procedeu, arun- 
când pentru intâia dată partidul naţio- 
nal întro vizibilă şi dureroasă izo- 
lare, , 

Deci, d! Octavian Goga a răspuns... 
N'a mai fost, însă, numai o strălucită 
punere la punct a tuturor calomniilor 
aruncate asupra biruinţei noastre dela 
Reghin. Discursul diui Octavian Goga, 
zdrobind în cleştele luminoasei sale 

„argumentări 


o veche armură de 
minciuni, a fost excuția magistrală. 
a tuturor păcatelor cu cari se înfăţişează 
în viaţa publică a României întregite 
sărmanii 'clienţi ai Budapestei de altă- 
dată. Zadarnic s'a înfipt în călcâie trufia 
pieptoasă a diui Alexandru Vaida, za- 
darnic a sărit în ajutor, destășurându- 
se ca un drapel îndoliat, barba cultu- 
rală a dlui N. Iorga, zadarnic a ţâşnit 
de subt o bancă glasul de tenor me- 
dieval al dlui Paviică Brătășanu. Ade- 
vărul a izbutit să se ridice de-asupra, 
Dlui Alexandru Vaida i sa pus subt 
nas un număr din Oesterreichische 
Rundschau; dlui N. lorga i sau cetit 
propriile sale păreri ce altădată despre 
tovarășii de azi; iar dlui Pavlică 
Brătășanu i s'a adus aminte, că de 
multă vreme cartuşele dumisale nu 
mai iau foc... 

După neaşteptatul său insucces ele- 
ctoral, partidul naţionali înregistrează 
un dureros dezastru parlamentar. Cet 
dealdoilea n'a fost decât urmarea 
celui dintâi. 

O doctrină aeriană. — Acum, după 
ce s'au mai potolit puţin în tabăra par- 
tidului național palavrele gazetăreşti 
răscolite de înfrângerea dureroasă dela 


Reghin, d! dr. Alexandru Vaida sa ho-. 


tărât să-şi mai spună odată părerile 
dumisale prețioase asupra propie! 
minoritare. 

Ca deobicei, dl dr. Asad Vaida 
vorbeşte prin „interview“. Nu credem 
să mai existe un al doilea bărbat po- 
litic, de talia fostului medic al băilor 
din Karlsbad, care să fi acordat atâtea 
„interview“-uri întro careiară atât de 
scurtă. „Interview“-ul e o născocire 

“anglo-saxonă, foarte practică. Un re- 
dactor dela Adevărul sau dela Lupta, 
de cele mai multe ori rudă bună cu 
fabrica de piele Renner sau cu altă 
“instituție filantropică, ti-se prezintă la 
domiciliu, înarmat cu creion, hârtie şi 
răbdare, pune întrebări, primeşte răs- 
punsuri, aşează câteva virgule la în- 
"tâmplare, şi se îngrijeşte a doua zi să 
dea proza, pe trei coloane, la gazetă. 
In felul acesta, ideile, dacă sunt, le 
recunoști ale tale. Iar greşelile de gra- 
matică, — care există totdeauna, — 
rămân în sarcina redactorului . 
Nu ne vom ocupa, prin urmare, de 
greșelile de gramatică din „interview“-ul 
cel mai recent al dlui dr. Alexandru 
Vaida. Presupunem, că ele nu-i apar- 
“ţin. Ne vom mărgini numai la ideile 
dumisale, pe care vom încerca să le 
descoperim, cu microscopul, în jumăta- 
tea de pagină unde au fost diluate. Fos- 
tul prim-ministru de trei luni al Ro- 
mâniei-intregite, — un accident care 
i se poate întâmpla oricui, — vorbind 
în numele partidului național anunţă 
solemn, că soluţionarea problemei mi- 
noritare „se poate realiza numai în 
~ cadrele precizate la Alba-Iulia“, care 
ar trebui consacrate „printr'o lege fun- 
damentală“. 

Cunoaştem cu toţii care sunt „cadrele 

: precizate la Alba-lulia“. Conducătorii 


actuali ai partidului naţional, cuprinși 
în 1918 de o subită criză wilsoniană, 
după trista perioadă a declaraţiilor de 
fidelitate faţă de Ungaria, au făgăduit 
minorităţilor din Ardeal o complectă 
„autonomie naţiona:ă“, garantându-le 
„dreptul de a se instrui, de a se judeca 
şi de a se administra în limba lor pro- 
prie“. lată, deci, postulatele pe cari 
partidul naţional, consecvent unui an- 
gajament luat pe seama sa, dar nu 
şi pe seama poporului român, sar 
cuveni să le treacă în programul său 
de guvernământ. 

Dar unde este programul de guver- 
nământ al partidului național? ` 

Di dr. Alexandru Vaida, cum are 
câteodată sinceritatea trecătorului care 


“calcă în străchini, răspunde precis și 


categoric: „Punctul de vedere al par- 
tidului național în problema minorită- 
ților e exprimat prin conferinţa dela 
11 Mai 1924 a dlui Iuliu Maniu.“ 

Ne-am lămurit — buştean! Conferința 
dlui Iuliu Maniu, pe care prudentul ei 
autor nici măcar ma tipărit-o în între-. 
gime, a fost ascultată (cel mult) de 
douăzeci de persoane, din curiozitate. 
Ştiţi proverbul: verba volant... Frazele 
apoase ale delicatului conferențiar s'au 
pierdut demult în văzduh. lar astăzi, 
dacă vrei să-i cauţi punctul de vedere, 
cum am zice, ia-l de unde nu-i? 

Aşa fiind, programul de  guver- 
nământ al partidului național va mai 
rămânea încă multă vreme în aer... 
Caşi partidul, dealtfel! 


Un prezident de contrabandă. — 
Simpaticul pachiderm al luptelor noa- 
stre politice, d. Ştefan Csics6 Pop dela 
Chelmac, a implinit zilele trecute fru- 
moasa vârstă de 60 de ani. Mulţi 
înainte... Evenimentul a fost sărbă- 
torit, se înţelege, cu toată duioşia cu- 
venită în restrânsul cerc familiar 
al respectabilului fruntaş, fără ca 
vreuna din săgețile noastre răutăcioa- 

se să tulbure pacea acestei fericite 
aniversări. Dimpotrivă, i-am trimis şi 
noi dela distanță urările noastre sin- 
cere de viață lungă și fecundă, pentru 
binele patriei și veselia publicului. Să 
ne ție Dumnezeu subiectele „Gazete- 
lor rimate !“... 

Dar d. Ştefan Csics6 Pop, se vede 
treaba, e un om fără noroc. Frumosul 
său jubileu a fost pe jumătate compro- 
mis de intervenţia nenorocită a pro- 
priilor dumisale amici, cari au căutat 
să tragă şi diu acest prilej ceva pro- 
„fit pe seama partidului. In fruntea 
rău voitoriior s'a aşezat şi de data 
aceasta d. Alexandru Vaida, care a 
scris în România un articol de o pa- 
gină, capabil să compromită şi pe 
cel mai nevinovat dintre toți oamenii 
cari au implinit şase decenii în ziua 
de 3 Aprile 1925.  Aruncând pe 
umerii, alminteri destul de robuști, ai 
dlui Ştefan Csics6 Pop, o serie de 
merite pe cari acesta nu le-a câştigat 
nici ojată nici pe moșiile contelui de 
Latour nici în Camera dela Budapes- 
ta, d. Aiexandru Vaida face un foarte 
Tău serviciu iub'tului ` său camarad 
potilic, a cărui activitate, slavă Dom- 
nului, o cunoaștem cu toții. 

Minciuna, ori cât ar fi ea de îndrăz- 
neață; nu poate creia nimănui un titlu 
de recunoştiiață pe seama posterităţei. 
Mai ales când pălmuirea adevărului, în 
fața celor cari îl cunosc, nu te expu- 
ne decât la protestări și la ridicol. 

Cine nu ştie, de pildă, că neuitatul 
preşedinte al adunări dela Alba Iulia, 
care a proclamat unirea Ardealului cu 
vechiul Regat, a fost regretatul Pop 
de Băsești, — intransigentul „badea 
Gheorghe“, — preşedintele de atunci 
al partidului naţional? Cei cari au 
“luat parte la acel memorabil eveni- 
ment își amintesc chiar, că proclam- 
rea lui Gheorghe Pop de Băseşti ca 
preşedinte al adunărei dela Alba lulia 


s'a făcut tocmai la propunerea dlui Ște-: 


_de propria şa persoană... 


fan Csicso Pop, cere, fireşte, era şi Dum- 
nealui pe acolo... lar vice preşedinţi 
au fost aleşi episcopii Radu din Ora- 
dea-Mare şi Ignatie Pap dela Arad. 
Ei bine, cu toate că martorii oculari ai 
acelor istorice zile n'au murit, cu toate 
că faptele sunt întipărite incă în me- 
moria tuturora, d. Alexandru Vaida 
indrăzneşte să afirme, că d. Ștefan 
Csics6 Pop a fost acela care „a pre- 
zidat adunarea dela Alba Iulia!“ 

lată- |, deci, pe simpaticul pachiderm, 
împopoţonat cu pene de păun... Spec- 
tacolul ar fi amuzant, dacă nu s'ar 
săvârşi asifel o: cutezătoare impietate 
față de un mare mort al Ardealului, 
care cu nimic n'a greşit naţiei sale, 
şi a cărui îngropăciune simbolică, 
subt gloanţele dușmane, nu poate fi 
uitată atât de curând... 


Tinerețe târzie. —- In ziarul dumi- 
saie de mâna stângă, iscălind un articol 
cu pseodonimul pur oltenesc de Gon- 
gopol, d. C. Argetoianu se declară 
fericitul autor al partidului cu doi şefi, 
și se felicită călduros, strângându-și 
Singur. mâna dreaptă, pentru această 
mare operă a maturității sale rolitice. 
Fostul ministru al bonului de 'Tezaur 
nu cruță niciun elogiu, când e vorba 
Nu vom 
turbura, prin urmare, nici emoțiile cu- 
rate aie acestei satisfăcute autoco- 
templări, şi nici nu vom reaminti 
fabula cu racul, cu broasca şi cu ştiuca, 
pentru a spulbera planul partidului 
naţional de a urni din loc, cu asemenea 
sistem de tracţiune, ghiuleaua grea a 
opoz.ţiei. Sunt momente duioase, de 


„ calmă mulţumire intimă, — să le res- 

pectăm... 

Vom face, totuș, o mică rectiticare, 
pentru deplina orientare a contempora- 
nilor induşi in eroare. lată cum stau 
lucrurile. Complicându-şi bucuria cu o 
ciudată necesitate sentimentală de a- 
şi justifica trecutul, făcând cum s'ar 


© BCUCIuj 


zice la Blaj fabula rasa sau cum Sar 
zice la Mediaş schwann driiber, d. C. 
Argetoianu pomeneşte, în articolul cu 
pricina, şi despre scurtul dumisale po- 
pas în partidul poporului. Acest popas, 
bunul prieten de altădată al diui Aron 
Schuller îl numește „un păcat al tine- 
reţei ...“ 

Să ne înţelegem, aci e o eroare ! Căci 
cu mult înainte de a se înscrie, la 
Iaşi, în Liga poporului de sub prezi- 
denţia dlui general Averescu, — poate 
numai graba acestei inscrieri să fi fost 
juvenilă, — d. C. Argetoianu îşi câşti- 
gase o respectabilă vechime printre 
cei mai venerabili senatori ai parti- 
dului conservator. Tinereţea dumisale, 
Var putea zice, ca fost oare cum 
cam ‘târzie... Cât despre păcate, 


marele latitundiar dela Breasta să nu ` 


se îngrijească. Deşi şi-a inceput cari- 
era, în această privință, abia după fra- 
geda vârstă de cincizeci de ani,— are 
destule! De accea a şi fost osândit 
de soartă să şi le ispăşească, în pur- 
gatoriul comitetului de-o sută. 
Sărmanul d. C. Argetoianu |. A ple- 
cat din partidul poporului ca să nu 


mai aibă şef, şi a nimerit în partidul na-. 


ţional unde a dat peste doi. Dureros se 
plătesc, câteodată, păcateledin tinereţe... 


Mărturisiri și insulte. — D. dr. 
loan Erdélyi, fostul trimis plenipoten- 
ţiar ai Consiliului dirigent la Buda- 
pesta, ale cărui opinii despre originea 
greco-țigănească a păturei conducă- 
toare din vechiul Regat le-am publi- 
cat în numărul trecut al Țării Noastre, 
ne aruncă O violentă ripostă dela 
„Tribuna liberă“ a ziarului Patria. 
Insultele cu care ne alintă dulcele 
văr al dlui luliu Maniu nu puteau 
să apară, nici chiar în Patria atâtor 
îndrăsneli de limbaj, decât cu men- 
ținea stereotipă : „pentru cele cu- 
prinse în această rubrică, redacția 


nu-şi ia răspunderea ...“ 
i 

In felul acesta, d. luliu Maniu crede 
că scapă din încurcătură. D. dr. loam 
Erdélyi nu stă de vorbă cu noi, pen- 
trucă, — vezi dumneata, — suntem 
„greţoşi“, iar organul oficial al par- 
tidului „au-şi ia răspunderea“ pentru 
cele publicate. îi 

Afacerea nu o însă atât de simplă. 
In ceeace privește senzațiile stoma- 
cale, pe care scrisul nostru le pro- 
voacă în familia dlui dr. Iuliu Maniu, 
se ințelege că ele ne sunt absolut 
indiferente. Greaţa pe care o inspirăm 
îşi produce efectele ei, din fericire, la. 
o distanţă apreciabilă, aşa că princi- 
piul salubrităței e mântuit.., Tot 
aşa, nu simțim niciun soi de regret 
pe urma faptului, că d. dr. loan 
Erdélyi refuză să stea de vorbă cu 
noi. Sunt conversații la care renunţi 
cu atât mai uşor, cu cât nu le-ai cău- 
tat niciodată cu dinadinsul. Altceva 
interesează. Printre greţurile dumisale 
regretabile, distinsul verişor şi bărbat: 


politic mărturiseşte paternitatea ab- 


jectelor ocări la adresa vechiului Re-- 
gat, şi declară că „nare nimic îm- 
potriva publicărei“. Din contră, îi pare 
bine!... 

Nouă, nu mai puţin... Căci ceea 
voiam să demonstrăm, s“a demonstrat. 
Circulara electorală secretă a parti-- 
dului naţional, scoasă la lumină de 
d. Gh. Bogdan-Duică, prin care se 
proclama lupta „pe viață şi pe moarte“ 
dintre Ardealul rudelor dlui luliu 
Maniu şi „elementul ţigănos“ al ve- 
chiului Regat, n'a fost, cum s'a putut 
crede pe-alocuri, fructul de o clipă 
al unei exasperări de opoziţie filă- 
mândă. Acest simțământ de ostilitate 
veninoasă impotriva unei ţări întregi, 
care şi-a vărsat cea mai bună parte 
din sângele ei pentru închegarea Ro-. 
mâniei de astăzi, face parte integrantă 
din zestrea intelectuală a unor oameni 
cari vor să se erijeze în conducători 
ai destinelor tuturora... Cazul dlui 

dr. loan Erdélyi confirmă, deci, o con- 
statare a noastră mai veche. Pentrucă 
d. dr. loan Erdélyi nu e un figurant 
în partidul naţional. In afară de legă- 
“turile sale de sânge cu noua jumătate 
de şef al acestui partid, — cu d. Iuliu 
Maniu, — năbădăiosul mâncător de 
„regățeni“ își are locul său bine deter- 
minat în ierarhia comitetului de o 
„sută. Nu mai departe decât acum o 
` săptămână, d. dr. Alexandru Vaida, 
vorbind despre meritele naţionale ale 
dlui Csics6 Pop,a arătat că în Noem- 
brie 1918, după isbucnirea revoluţiei 
din Budapesta, tratativele. cu guvernul 
Karolyi pentru recunoaşterea comite- 
“tului partidului român au fost purtate 
de trei fruntaşi ardeleni: dnii dr. Ale- 
xandru Vaida, Csics6 Pop şi acest 
loan Erdélyi, care, se vede cât de colo, 
înlocuia pe d. Iuliu Maniu, absent. 

Nu ştim ce vor fi negociat atunci 
dnji Alexandru Vaida și Csics6 Pop. 
Cât despre d. dr. loan Erdélyi, sun- 
tem convinşi, că a avut ce vorbi 
cu d. conte Károlyi, în numele dlui 
Iuliu Maniu, despre „nădrăgarii“ din 
Regat, acești „greci altoiţi ia ţigani şi 
ţigani altoiți în greci“, cari „au ucis 
simţul de demnitate“ în poporul ro- 
mânesc... 


Un consumator ingrat. — Nimic nu e 
mai comod, şi în acelaş timp mai dis- 
tractiv, decât o gazetă săptămânală de 
critică şi informaţie culturală. E un 
bazar policrom şi totdeauna varizt, în 
care se găsesc de vânzare, pentru mo- 
desta sumă de cinci lei, cele mai noui 
ştiri artistice şi cele mai deosebite 
opinii literare . .. Și nimeni nu-ți cere 
să fii de aceeaş pârere cu autorul! 

O asemenea publicaţie utilă şi fami- 
jiară năzuieşte să fie Mișcarea Literară, 
al cărei director, di Liviu Rebreanu, e 
un înfocat scriitor tradiţionalist, şi ai 

/ cărei colaboratori aparţin, castro ade- 
vărată republică, tuturor doctrinelor 

estetice. Uzând de acestă largă ospi- 
talitate, care se ofere pe patru pagini 
mari de gazetă, di Aderca scrie o 
dată pe săptămână un reportaj construc- 
tivist, cu desemne de d! Marcel Iancu, șe- 
ful şcoalei paralelipipedice. In această 
calitate de subtil reporter-de fiecare 
Sâmbătă, di F. Aderca face vizite pe 
alese scriitorilor români in viață şi 
publică trei zile mai târziu rezultatul 
convorbirilor, cu comentarii. In al doilea 
an, şi în douăzecişiuna săptămână, 
trimisul special al Mișcării Literare a 
ajuns şi în anticamera dlui I. Vinea. 

Dl 1. Vinea?... Dar cine este di 
I. Vinea? Intrebarea, căptușită de o 
legitimă curiozitate, se rezolvă -repede. 
Di F. Aderca îl defineşte asMeiki-04,1 9 
Vinea e un cadran cu fbi sensibile, 
care înregistrează şi indică „cele mai 
fine unde poetice din cglẹ patti dir 
ale universului.“ Și, c Acea 
destăinuire mar fi de aţ::gs, dTF. Aderca, AȘ 


oaspe recent al solului i AV gramaticgiă 
române, işi pistruiază AI ne 
mic amănunt: — „I se parè că-aiteți 
blestemul locului. din care cearcă să 
scape scriind uneori franțuzeşte,. şi 
detestând cu avânt pe toţi îndrăgoştiţii 
bălegarului natal.“ 

După ştiinţa noastră, tot aşa proce- 
dează şi dl F, Aderca, cu singura deo- 
sebire, că încercările dumisale de eva- 
dare de subt „blestemul! locului“ nu se 
săvârşesc în franţuzeşte, ci în idiș. Nu- 
şi uită nimeni atât de ușor limba ma- 
ternă, fiecare îşi respectă, ca să zicem 
așa, idiomu! pe care l-a supt la sânui 
mamei dumisale... E o atitudine fire- 
ască, pe care m'avem de ce s'o jicnim 
cu intoleranță. Dar, tot pentru acelaş 
motiv, am ruga pe dl F. Aderca să 
dispreţuiască mai puţin pe indrăgostiţii 
bălegarului nostru natal. Nu pentrucă 
S'ar găsi printre aceştia, după cât ştim, 
şi d! Liviu Rebreanu, autorul romanului 
„lon“ şi directorul Mișcărei Literare. 
Ci pentrucă dl F. Aderca, dimpreună 

cu toți mosatirii care-i seamănă la 
origine şi la profil, din acest generos 
bălegar se hrăneşte; şi, dacă ar 
fi să judecâăm după indrăsneala cu care 
ne ironizează, îi merge destul de bine... 

Nu fii consumator ingrat, domnule 
A-der-ca! 


Turneul lui Tănase. — Podularul 
nostru Tănase, mucalitul principe al „re- 
vistelor“ bucureştene, încărcându-şi în 
vagoane speciale decorurile dela „Cră- 
buş“ și pe cele şaizeci de baletiste ale 
sale, a dat o raită prin orașele arde- 
lenești. incercarea, din punct de vedere 
negustoresc, a fost cam riscată. Ea a 
reușit însă, după cât separe. Pretutin- 
deni Tănase şi-a cântat strofele lui 
săităreţe în faţa unor sâli tixite de Iu- 
„me. 

Au tost destui aceia, cari au prote- 
stat în numele propagandei culturale, 
împotriva unor asemenea spectacole 
frivole. Caşi cum propaganda culturală, 
acest ingenios procedeu de a stoarce 
subvenţii ministeriale, trebue să fie cu 
orice preţ un anost şi plicticos impozit 
“global pe care suntem datori să-l plă- 
tim căscând amarnic pentru binele 
neamului. Severii moralişti, cari s'au 
alarmat atât de mult de sosirea trupei 
lui Tănase, parcă ar fi fost vorba 
de o mare primejdie obștească, mau 
lipsit bineînţeles niciunul dela specta - 
col, au râs cu poită, au aplaudat sgo- 
motos, şi s'au întors acasă fredonând 
ultima strofă a unei arii la modă. Ceea 
ce le-a dat dreptul, a doua zi, să 
protesteze din nou... 

Dinspre partea noastră, nu jidecăm 
lucrurile atât de aspru; şi, tocmai 
pentrucă apreciem humorul, nu-l ostra- 
cizăm ca fariseii. „Revista e un gen 
ușor“, cum zicea poetul Alfred Mo oiu. 
O cronică spirituală a evenimentelor, 
in care, când nu-și pune mâinile în 
şold pornografia, se oglindește cu scli- 
- piri simpatice de ironie, satira neaoş 


românească, liberă, caustică şi iertă- 
toare... lar inepuizabiiu! Tănase, cu tim- 
purile sale autentice, cărora le dă atâta 
viață, cu darul său minunat de „a zice“: 
cupletele de actualitate, e un artist desă- 
vârşit. 

In orice caz, e de preferat conferin- 
telor dlui Mihalache Dragomirescu, 
oricât ar fi acestea de culturale... 


NOTIŢE BIBLIOGRAFICE 





ANTOLOGIA SCRIITORILOR RO-. 
MANI, Volumul I. Ia „Biblioteca Se- 
mănătorul“ din Arad a apărut sub nr. 
27—28 o frumoasă antologie a scriito- 
rilor români dela 1821 incoace. 

Antologia e alcătuită de cunoscutul 
publicist Jon Clopofel, și cuprinde bu-. 
căţi alese din scrierile lui: George 
Lazăr, George Asachi, Eliade Rădu- 
lescu, Barbu Paris Momuleanu, Al. 
Hrisoverghi, D. Petrino, Al. Depără- 
teanu, N. Nicoleanu, C. Stamati, V. 
Cârlova, A. Cantemir, D. Țichindeal, 
Alex. Donici, Gr. Alexandrescu, Anton 
Pan, D. Bolintineanu, Al. Sihleanu, G. 
Barițiu, Andrei Şaguna şi Timoteiu 
Cipariu, ` 


ANTOLOGIA SCRIITORILOR RO- 
MANI, Volumul II. Cuprinde bucăţi 
alese din scrierile lui: M. Cogălnice- 
anu, V. Alexandri, N. Bălcescu, lon 
Ghica, Al. Odobescu, Const. Negruzzi, 
Gh. Panu, Bogdan Petriceicu Hașdeu, 
C. A. Rosetti şi Cesar Boliac. 


Errata. — In poezia Sfârșitul Poemei 
de Al. T. Stamatiad, publicată în nr. 14 
al revistei noastre, s'a strecurat o gravă. 
eroare de tipar. Versul al 12: 


Şi-acum nu ni-au rămas decât suspine. 
trebue citit: 
Și-acum nu mi-au rămas decât suspine. 

